Α4-0323/96

Ψήφισμα σχετικά με την έκθεση της Επιτροπής προς το Συμβούλιο και το Ευρωπαϊκό Κοινοβούλιο για την ενιαία αγορά το 1995 (COM(96)0051 - C4-0146/96)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής σχετικά με την ενιαία αγορά το 1995 (COM(96)0051 - C4-0146/96),

- έχοντας υπόψη το ψήφισμά του της 15ης Νοεμβρίου 1995 σχετικά με την έκθεση της Επιτροπής για την εσωτερική αγορά κατά το 1994 ((ΕΕ C 323 της 4.12.1995, σελ. 51)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Μεταφορών και Τουρισμού (Α4-0323/96),

Α. λαμβάνοντας υπόψη ότι η ολοκλήρωση της εσωτερικής αγοράς και η ομαλή λειτουργία της αποτελεί το κατ' εξοχήν θεμέλιο για να προχωρήσουμε προς μια διαρκώς συνεκτικότερη και επαρκέστερη Ένωση καθώς και το κυριότερο μέσο με το οποίο θα εξασφαλιστούν μεγαλύτερη αποτελεσματικότητα και ανταγωνιστικότητα στο ευρωπαϊκό οικονομικό σύστημα και, κατά συνέπεια, θα προαχθούν η ευημερία, η απασχόληση και η βιωσιμότητα των κοινωνικών πολιτικών,

Β. λαμβάνοντας υπόψη ότι απαιτείται ταχύτερη πρόοδος προς την κατεύθυνση της πλήρους ολοκλήρωσης της εσωτερικής αγοράς προκειμένου να διασφαλιστεί η πλήρης επιτυχία της επικείμενης, πλέον, καθιέρωσης του ενιαίου νομίσματος,

Γ. λαμβάνοντας υπόψη ότι μία εσωτερική αγορά που λειτουργεί σωστά, ως θεμελιώδης παράγων οικονομικής ανάπτυξης, πρέπει να διαδραματίζει επίσης ουσιαστικό ρόλο στην υποστήριξη του «Συμφώνου Εμπιστοσύνης», που πρότεινε η Επιτροπή για την αντιμετώπιση του σοβαρού προβλήματος της ανεργίας στην Ευρωπαϊκή Ένωση,

Δ. λαμβάνοντας υπόψη ότι υπάρχουν ορισμένοι τομείς και πλαίσια ουσιαστικής σημασίας, όπου, εδώ και καιρό πλέον, η πρόοδος που σημειώνεται δεν είναι ικανοποιητική, γεγονός που αποβαίνει εις βάρος των πολιτών και των επιχειρήσεων της Ένωσης, και ότι οι καταστάσεις αυτές συνδέονται μάλλον με προβλήματα που αντιμετωπίζει η Ένωση στο σύνολό της, παρά με προβλήματα των μεμονωμένων κρατών μελών,

Ε. λαμβάνοντας υπόψη ότι η ανάγκη να δοθεί κοινοτική διάσταση στη μη νομισματική διαχείριση της οικονομίας την οποία επιβάλλει ένα διαρκώς πιο ολοκληρωμένο σύστημα, πάντα στο πλαίσιο του σεβασμού της αρχής της επικουρικότητας, καθίσταται ολοένα εντονότερη,

ΣΤ. λαμβάνοντας υπόψη ότι ένας, συγκεκριμένα, από τους παράγοντες που αναχαιτίζουν την επίτευξη περαιτέρω προόδου προς την ολοκλήρωση και την ομαλή λειτουργία της εσωτερικής αγοράς είναι η συνεχιζόμενη δυσκολία που παρατηρείται στο θέμα της προόδου προς μία μεγαλύτερη φορολογική εναρμόνιση, τόσο των έμμεσων όσο και των άμεσων φόρων, όπως καταδεικνύει η παρατηρούμενη στρέβλωση,

Ζ. λαμβάνοντας υπόψη ότι έχει μεγάλη σημασία η εσωτερική αγορά να γίνει νοητή, τόσο από τις επιχειρήσεις (κυρίως τις μικρομεσαίες) όσο και από τους πολίτες, ως μια μεγάλη ευκαιρία για καλύτερες οικονομικές προοπτικές και υψηλότερα επίπεδα ευημερίας,

Η. λαμβάνοντας υπόψη ότι η εσωτερική αγορά αποτελεί παράλληλα σημαντικότατο μέσον για την προώθηση αμοιβαία επωφελών οικονομικών σχέσεων με τις χώρες που είναι υποψήφιες προς ένταξη στις μελλοντικές διευρύνσεις της Ένωσης και, γενικότερα, με τις τρίτες χώρες,

Θ. λαμβάνοντας υπόψη ότι η εν εξελίξει Διακυβερνητική Διάσκεψη θα πρέπει να έχει, μεταξύ άλλων, ως στόχο την αξιολόγηση της καταλληλότητας και της αποτελεσματικότητας των μέσων που υπάρχουν σήμερα για την εξασφάλιση της ολοκλήρωσης και της ομαλής λειτουργίας της εσωτερικής αγοράς και ότι, κατά συνέπεια, θα πρέπει να ασχοληθεί με το πρόβλημα του τρόπου με τον οποίο τα μέσα αυτά θα γίνουν καταλληλότερα και αποτελεσματικότερα, με γνώμονα την μέχρι σήμερα κτηθείσα εμπειρία,

Ι. λαμβάνοντας υπόψη ότι τα θεσμικά όργανα της Ένωσης πρέπει να δώσουν μεγαλύτερη βαρύτητα στις απαιτήσεις της ολοκλήρωσης και της ομαλής λειτουργίας της εσωτερικής αγοράς και, κατά συνέπεια, ότι θα πρέπει να επιδιωχθεί η αποφυγή στάσεων και αποφάσεων που παρακωλύουν ή επιβραδύνουν την εξέλιξη,

ΙΑ. επισημαίνοντας ότι δεν έχουν ληφθεί υπόψη οι συνέπειες που θα προκύψουν από την εσωτερική αγορά, όσον αφορά τις ανισότητες μεταξύ ανδρών και γυναικών[semigr ]

ΙΒ. λαμβάνοντας υπόψη ότι καλό είναι να οριστούν συγκεκριμένες προθεσμίες και χρονοδιάγραμμα υποχρεώσεων για τα μέτρα που απομένουν να καθοριστούν ή να εγκριθούν,

ΙΓ. λαμβάνοντας υπόψη ότι το Ευρωπαϊκό Κοινοβούλιο έχει ζητήσει την εκπόνηση ετήσιας έκθεσης σχετικά με την υλοποιούμενη πρόοδο και τα υφιστάμενα προβλήματα και ότι οι δύο πρώτες εκθέσεις αφορούσαν τα έτη 1993 και 1994,

ΙΔ. λαμβάνοντας υπόψη ότι η ετήσια έκθεση πρέπει να αποτελεί όχι μόνο αξιόπιστο ενημερωτικό μέσον σχετικά με το στάδιο υλοποίησης της εσωτερικής αγοράς, για όλους τους ενδιαφερόμενους, αλλά, παράλληλα, σημαντική ευκαιρία για μια σφαιρική αξιολόγηση τόσο των επιτευγμάτων όσο και των κυριότερων προβλημάτων που εξακολουθούν να υφίστανται, υπό το φως των εξελίξεων στο εσωτερικό και διεθνές οικονομικό πλαίσιο,

ΙΕ. λαμβάνοντας υπόψη ότι η ενότητα και η ακεραιότητα της εσωτερικής αγοράς καθώς και η ομαλή της λειτουργία πρέπει να προστατευτούν με μέσα τουλάχιστον εξίσου αποτελεσματικά με εκείνα που χρησιμοποιούνται για την προστασία του ελεύθερου ανταγωνισμού[semigr ]

Περιεχόμενο της ετήσιας έκθεσης

1. εκφράζει την ικανοποίησή του για την τρίτη ετήσια έκθεση της Επιτροπής για την εσωτερική αγορά το 1995, φρονεί ότι οι πληροφορίες και οι αναλύσεις που εμπεριέχονται θα εξασφαλίσουν σε όλους τους ενδιαφερομένους τη δυνατότητα μιας κατάλληλης αξιολόγησης σχετικά με την πρόοδο που έχει συντελεστεί και τα προβλήματα που ακόμη εκκρεμούν και θεωρεί ότι η εν λόγω έκθεση αποτελεί μια καλή βάση για την σε βάθος συζήτηση πολλών ζητημάτων ουσίας που αφορούν άμεσα ή έμμεσα την υλοποίηση και την εύρυθμη λειτουργία της εσωτερικής αγοράς[semigr ]

Συντονισμός με άλλες κοινοτικές πολιτικές

2. επισημαίνει το γεγονός ότι οι κοινοτικές πολιτικές για την ολοκλήρωση της εσωτερικής αγοράς διαδραματίζουν επίσης σημαντικό ρόλο για την ανταγωνιστικότητα της ευρωπαϊκής οικονομίας, αλλά σπανίως θεωρούνται ως μέσα άσκησης βιομηχανικής πολιτικής[semigr ]

3. ζητεί, ως εκ τούτου, οι μελλοντικές εκθέσεις περί κοινοτικών πολιτικών για την ολοκλήρωση της εσωτερικής αγοράς να λαμβάνουν δεόντως υπόψη αυτή τη διάσταση της κοινοτικής πολιτικής, συνεκτιμώντας τον συσχετισμό μεταξύ εσωτερικής αγοράς και βιομηχανικών πολιτικών στο ζήτημα της ανταγωνιστικότητας[semigr ]

4. επισημαίνει ότι -μολονότι το πρόγραμμα της εσωτερικής αγοράς έχει αποφέρει σημαντικά οφέλη στην ανταγωνιστικότητα της βιομηχανίας- εντούτοις δεν έλυσε το πρόβλημα της Ευρώπης στον τομέα αυτό[semigr ] πιστεύει ότι αυτά τα προβλήματα μπορούν να επιλυθούν μόνον εφόσον το πρόγραμμα της εσωτερικής αγοράς συμπληρωθεί από μια νέα βιομηχανική πολιτική καθώς και από κανόνες ανταγωνισμού[semigr ] πιστεύει ακόμη ότι δεν υπάρχει επαρκής συντονισμός μεταξύ των πολιτικών που συναποτελούν τον πυρήνα του σχεδίου της εσωτερικής αγοράς (βιομηχανική πολιτική, πολιτική ανταγωνισμού, εμπορική πολιτική και πολιτική εσωτερικής αγοράς)[semigr ] ζητεί να δημιουργηθεί χωριστή υπηρεσία στο πλα´σιο της Επιτροπής, επιφορτισμένη με τη σύνταξη ετήσιας έκθεσης για τον συντονισμό των τεσσάρων αυτών πολιτικών[semigr ]

Το στάδιο υλοποίησης και η λειτουργία της εσωτερικής αγοράς

5. συμμερίζεται την άποψη της Επιτροπής σύμφωνα με την οποία η εσωτερική αγορά λειτουργεί, συνειδητοποιώντας, εντούτοις, τα προβλήματα που εξακολουθούν να πρέπει να προσδιορισθούν, και θεωρεί ότι είναι κατάλληλη η πολιτική που ακολούθησε η Επιτροπή το 1995, προκειμένου να δώσει νέα ώθηση στην εσωτερική αγορά[semigr ]

6. επισημαίνει με ανησυχία ότι, και το 1995, το Συμβούλιο δεν σημείωσε ουσιαστική πρόοδο στο θέμα της έγκρισης ορισμένων σημαντικών νομοθετικών μέτρων, συμπεριλαμβανομένης της πλήρους κατάργησης των ελέγχων επί των προσώπων στα σύνορα, και τονίζει, επίσης, ότι, σε διάφορους τομείς, τα μέτρα που εγκρίθηκαν από το Συμβούλιο εξακολουθούν να μην έχουν ενσωματωθεί και να μην εφαρμόζονται σε εθνικό επίπεδο σύμφωνα με τις καθορισθείσες προθεσμίες[semigr ]

7. όπως είχε ήδη υπογραμμίσει στην έκθεσή του και το προαναφερθέν ψήφισμά του της 15ης Νοεμβρίου 1995, φρονεί ότι ανάμεσα στα σοβαρότερα προβλήματα που παρεμποδίζουν την υλοποίηση και την εύρυθμη λειτουργία της εσωτερικής αγοράς, με αρνητικές επιπτώσεις όπως στρέβλωση του ανταγωνισμού, τα ακόλουθα έχουν ιδιαίτερη σημασία:

α) οι έλεγχοι των προσώπων στα εσωτερικά σύνορα δεν έχουν καταργηθεί πλήρως[semigr ]

β) η ενδυνάμωση των δικαιωμάτων των πολιτών και η πρόσβαση στη δικαιοσύνη στην περίπτωση παραβίασης των αρχών και των διατάξεων που ρυθμίζουν την εσωτερική αγορά αποβαίνουν μέτρα δύσκολα και πολυδάπανα[semigr ]

γ) η αδυναμία μετάβασης σε ένα απλουστευμένο και κατανοητό φορολογικό και διοικητικό περιβάλλον, το οποίο θα έδινε στις ΜΜΕ τη δυνατότητα να συμμετέχουν επιτυχέστερα στην ενιαία αγορά,

δ) ο τομέας των κρατικών προμηθειών στα κράτη μέλη δεν αντανακλά τις βελτιώσεις εκείνες που θα μπορούσαν να τον χαρακτηρίζουν ελευθερωμένο στην πράξη[semigr ]

ε) η αρχή της αμοιβαίας αναγνώρισης συχνά δεν γίνεται πλήρως σεβαστή στα κράτη μέλη[semigr ]

στ) η πρόοδος προς την κατεύθυνση της φορολογικής εναρμόνισης εξακολουθεί να είναι απογοητευτική[semigr ]

ζ) οι κανονιστικές ρυθμίσεις για το περιβάλλον στα κράτη μέλη εμφανίζουν αποκλίσεις[semigr ]

η) σε γενικές γραμμές, η διαφορετική εφαρμογή της κοινοτικής νομοθεσίας στο πλαίσιο των νομικών συστημάτων των κρατών μελών γεννά στρεβλώσεις που παρεμποδίζουν την εύρυθμη λειτουργία της εσωτερικής αγοράς[semigr ]

8. εκφράζει την ικανοποίησή του για τις πρωτοβουλίες που ανέλαβε η Επιτροπή κατά τη διάρκεια του 1995 και επισημαίνει τη σημασία:

α) των «Τελωνείων 2000" για τη συνεργασία ανάμεσα στις τελωνειακές υπηρεσίες των κρατών μελών[semigr ]

β) της έναρξης ισχύος μιας σειράς κανόνων για την τεχνική εναρμόνιση συγκεκριμένων προϊόντων (ειδικότερα, οχήματα με κινητήρα, φαρμακευτικά προϊόντα για ανθρώπινη και ζωική χρήση, κοινοτικό εμπορικό σήμα)[semigr ]

γ) της σύμβασης σχετικά με τις πτωχεύσεις, πράξης διεθνούς δικαίου που υπεγράφη από τα κράτη μέλη στις 25 Σεπτεμβρίου 1995, που μπορεί να επηρεάσει θετικά τη διαδικασία ολοκλήρωσης της εσωτερικής αγοράς[semigr ]

δ) της καθιέρωσης διαδικασίας αμοιβαίας ενημέρωσης σχετικά με τα εθνικά μέτρα παρέκκλισης από την αρχή της ελεύθερης κυκλοφορίας των εμπορευμάτων[semigr ]

ε) του ψηφίσματος του Συμβουλίου της 29ης Ιουνίου 1995 σχετικά με την ενιαία και ουσιαστική εφαρμογή του κοινοτικού δικαίου και των κυρώσεων σε περίπτωση παραβιάσεων του για ενέργειες που σχετίζονται με την εσωτερική αγορά[semigr ]

9. εκφράζει τη λύπη του για το γεγονός ότι σε ορισμένους ευαίσθητους τομείς μολονότι η Επιτροπή ανέλαβε πρωτοβουλίες εντούτοις οι πρωτοβουλίες αυτές δεν είναι ικανές να διασφαλίσουν τον απαιτούμενο σεβασμό των κοινοτικών ρυθμίσεων[semigr ] τούτο ισχύει κυρίως σε τομείς ζωτικής σημασίας όπως οι δημόσιες προμήθειες, οι ασφαλίσεις, η πνευματική ιδιοκτησία και το εταιρικό δίκαιο, και ότι σε άλλους, όπως τα φαρμακευτικά παρασκευάσματα και οι εθνικοί έλεγχοι τιμών εξακολουθούν να διαταράσσουν την ελεύθερη αγορά[semigr ]

10. φρονεί, κατά συνέπεια, ότι θα πρέπει να δρομολογηθούν ενέργειες που θα υπερβαίνουν τα παραδοσιακά μέσα που έχουν χρησιμοποιηθεί έως σήμερα, (αμοιβαία εμπιστοσύνη, συνεργασία, σύμπραξη μεταξύ εθνικών διοικήσεων), τα οποία αποδείχτηκαν ακατάλληλα και αναποτελεσματικά στους ευαίσθητους αυτούς τομείς[semigr ]

11. επισημαίνει, ειδικότερα, την αμφίβολη αποτελεσματικότητα των προγραμμάτων που προωθεί η Επιτροπή για την κυκλοφορία των πληροφοριών που αφορούν τις προσκλήσεις εκδήλωσης ενδιαφέροντος για τις κρατικές προμήθειες, εξαιτίας της ελλιπούς συνεργασίας εκ μέρους των κρατών μελών, με αποτέλεσμα να περιορίζεται η δυνατότητα πρόσβασης των μικρομεσαίων επιχειρήσεων[semigr ]

12. υπογραμμίζει την ανησυχία του για τη βραδύτητα που σημειώνεται στον τομέα του εταιρικού δικαίου, εξ αιτίας, μεταξύ άλλων, των αντιδράσεων εκ μέρους του Συμβουλίου, ειδικότερα σε ό,τι αφορά την μη καθιέρωση ενός καταστατικού για την ευρωπαϊκή εταιρία, με αποτέλεσμα οι επιχειρήσεις της Ένωσης να υφίστανται σοβαρές οικονομικές ζημίες[semigr ]

13. επισημαίνει την επανειλημμένα εκφρασθεία ανησυχία του για το γεγονός ότι η επιδεινούμενη κατάσταση σε ορισμένα κράτη μέλη στον τομέα των καθυστερημένων πληρωμών εκ μέρους των οφειλετών στρεβλώνει το εμπόριο στην ενιαία αγορά, στον βαθμό που αποθαρρύνει τις επιχειρήσεις να αναπτύσσουν επιχειρηματική δραστηριότητα εντός των κρατών μελών που έχουν κακό προηγούμενο στις καθυστερήσεις πληρωμών ή χαλαρούς, αν όχι ανύπαρκτους, κανονισμούς για την αντιμετώπιση αυτού του δυσάρεστου φαινομένου[semigr ]

14. θεωρεί ειδικότερα ότι πρέπει να αντιμετωπισθούν επειγόντως και να καταπολεμηθούν οι στρεβλώσεις της ελεύθερης αγοράς που αποτελούν άμεση συνέπεια των εθνικών πολιτικών καθορισμού τιμών[semigr ]

15. εκφράζει τη δυσαρέσκειά του για το γεγονός ότι η ελεύθερη κυκλοφορία των προσώπων είναι η ελευθερία η εφαρμογή της οποίας υστερεί περισσότερο μεταξύ των τεσσάρων θεμελιωδών ελευθεριών[semigr ] μολονότι επιδοκιμάζει τις πρόσφατες προτάσεις οδηγιών της Επιτροπής («Δέσμη Monti»), τονίζει ότι εξακολουθούν να υπάρχουν σοβαρά προβλήματα σε ό,τι αφορά την εφαρμογή του δικαιώματος διαμονής και την αμοιβαία αναγνώριση των διπλωμάτων και των επαγγελματικών προσόντων[semigr ]

16. φρονεί ότι, σε ό,τι αφορά τον τομέα των τηλεπικοινωνιών και την κοινωνία της πληροφορίας γενικότερα, αν από τη μια πλευρά πρέπει να εκτιμηθεί η αξιόλογη προσπάθεια της Επιτροπής όσον αφορά τη ρύθμιση των διαφόρων τομέων προκειμένου να επιτευχθούν πιο προωθημένες μορφές ελευθέρωσης, από την άλλη πλευρά υπάρχει ο κίνδυνος του ανεπαρκούς συντονισμού μεταξύ των διαφόρων εγκρινόμενων οδηγιών, λόγω της ανυπαρξίας μιας σαφούς πολιτικής για τον συγκεκριμένο τομέα, με ενδεχόμενο αρνητικό αποτέλεσμα τη δημιουργία καθυστερήσεων στα πλαίσια της νομοθετικής διαδικασίας και, κατά συνέπεια, την παραγωγή ξεπερασμένων κανόνων σε σχέση με την συνεχή εξέλιξη του τομέα[semigr ]

17. επικρίνει αυστηρά το γεγονός ότι οι εθνικές διοικήσεις εφαρμόζουν συχνά με υπερβάλλοντα ζήλο τις διατάξεις της Ένωσης, περιπλέκοντας έτσι τις κανονιστικές διατάξεις, μειώνοντας την αποτελεσματικότητά τους, αυξάνοντας το κόστος για τις επιχειρήσεις, ιδίως τις μικρομεσαίες, και δίνοντας στους πολίτες μια παραμορφωμένη και υποτιμητική εικόνα όσον αφορά τη νομοθετική δραστηριότητα των θεσμικών οργάνων της Ένωσης[semigr ]

18. εκτιμά ότι η λειτουργία της εσωτερικής αγοράς μπορεί να βελτιωθεί μόνον εφόσον καταστεί δυνατή η εφαρμογή ευρείας απλοποίησης των ρυθμίσεων που την διέπουν και εφόσον οι ρυθμίσεις αυτές περιληφθούν σε μια εύληπτη, ευέλικτη, και επακριβή κωδικοποίηση, στην οποία θα έχουν πρόσβαση όλοι οι ενδιαφερόμενοι[semigr ]

19. ζητεί από την Επιτροπή να αφιερώσει ακόμη μεγαλύτερες προσπάθειες προκειμένου να διασφαλιστεί η αποτελεσματική λειτουργία της εσωτερικής αγοράς, μειώνοντας, μεταξύ άλλων, τη διάρκεια, που είναι συχνά υπερβολική, των διαδικασιών παράβασης και, ειδικότερα υπογραμμίζει τη σημασία που ενέχουν η βελτίωση της ποιότητας εφαρμογής των κανόνων σε εθνικό επίπεδο, η ενίσχυση της αποτελεσματικότητας των διαδικασιών παράβασης και η ενδυνάμωση της δικαστικής δράσης, ακόμη και μέσω της αυξημένης προσφυγής στο άρθρο 171 της Συνθήκης ΕΟΚ[semigr ]

20. χαιρετίζει την παρουσίαση της λεγόμενης «Δέσμης Μonti» που αποσκοπεί στην τελειοποίηση του νομοθετικού πλαισίου (κατάργηση των συνοριακών ελέγχων, καταστατικό της ευρωπαϊκής εταιρίας, προστασία των βιοτεχνολογικών εφευρέσεων, νομοθετικό πλαίσιο για την κοινωνία της πληροφορίας) και εύχεται οι διαδικασίες έγκρισης και εφαρμογής του να επιταχυνθούν, δεδομένου ότι, αν δεν σημειωθεί ουσιαστική πρόοδος στον εν λόγω τομέα, θα υπάρξουν σοβαρά εμπόδια στην εύρυθμη λειτουργία της εσωτερικής αγοράς[semigr ]

Εσωτερική αγορά, οικονομική και νομισματική ένωση και φορολογικά θέματα

21. εκτιμά ότι μια εσωτερική αγορά που λειτουργεί σωστά αποτελεί ουσιαστική προϋπόθεση για ένα θετικό ξεκίνημα της νομισματικής ένωσης και ότι οι δύο διαδικασίες, που είναι αλληλένδετες, πρέπει να προχωρήσουν ταχέως και με πλήρη συντονισμό[semigr ]

22. υπογραμμίζει ότι η επίτευξη μιας εσωτερικής αγοράς και μιας νομισματικής ένωσης που θα λειτουργούν με επιτυχία είναι εφικτή μόνο εφόσον οι άλλες πολιτικές που επηρεάζουν το θέμα αυτό εξελίσσονται σε συνεκτικό πλαίσιο, με καταλληλότερες βάσεις και καλύτερη κατανομή αρμοδιοτήτων μεταξύ κοινοτικών οργάνων και κρατών μελών[semigr ]

23. εκτιμά, συγκεκριμένα, ότι η ανεπαρκής πρόοδος που έχει σημειωθεί μέχρι σήμερα στο θέμα της εναρμόνισης της άμεσης και έμμεσης φορολόγησης αποτελεί περίτρανο παράδειγμα μείζονος εμποδίου στην ολοκλήρωση και την ομαλή λειτουργία της εσωτερικής αγοράς, λόγω των σοβαρών αποτελεσμάτων στρέβλωσης που παρατηρούνται στη ροή αγαθών και υπηρεσιών, καθώς και στη ροή κεφαλαίων, και υπογραμμίζει τις αρνητικές επιπτώσεις της κατάστασης αυτής στην απασχόληση, την ανάπτυξη, την ανταγωνιστικότητα και την προστασία του περιβάλλοντος[semigr ]

24. εκφράζει την ικανοποίησή του για τις νέες κατευθύνσεις όσον αφορά τη φορολογική πολιτική που περιλαμβάνεται στα έγγραφα SEC(96)487 και COM(96)546 της Επιτροπής και εκτιμά ότι το περιεχόμενό τους αποτελεί μία πολλά υποσχόμενη προσέγγιση για την υπέρβαση των εμποδίων που εξακολουθούν να υπάρχουν στον τομέα της φορολογικής εναρμόνισης[semigr ] υποστηρίζει ιδιαίτερα την πρόταση για τη δημιουργία μόνιμης ομάδος, έργο της οποίας θα είναι η συνολική ανάλυση των φορολογικών πολιτικών, σε σχέση και με τις άλλες κοινοτικές πολιτικές, και η δημιουργία μιας μόνιμης ομάδας συζητήσεων και ανταλλαγής πληροφοριών επί των φορολογικών πολιτικών των κρατών μελών, με σκοπό την μείωση των αρνητικών επιπτώσεων που προκύπτουν από τον αθέμιτο φορολογικό ανταγωνισμό, με συντονιστικά όργανα όπως λ.χ. η επεξεργασία ενός κώδικα δεοντολογίας[semigr ]

Η εσωτερική αγορά, οι επιχειρήσεις και οι πολίτες

25. συντάσσεται με την έμφαση που δίδεται στην ανάγκη «να φέρουμε την εσωτερική αγορά στους πολίτες» (το πρόγραμμα «Πρώτα οι πολίτες»), ώστε να προσφερθούν στους πολίτες, που είναι οι κατεξοχήν αποδέκτες των αναμενόμενων, σαφών και προφανών ευεργετημάτων, οι ευκαιρίες τις οποίες θα αξιοποιήσουν καλύτερα, τα δικαιώματα που τους ανήκουν και οι τρόποι διεκδίκησης των δικαιωμάτων αυτών στις περιπτώσεις που τους τα αρνούνται[semigr ]

26. εκφράζει την ευχή το Ευρωπαϊκό Κοινοβούλιο να μετέχει κανονικά στην εφαρμογή του προγράμματος «Πρώτα οι πολίτες», είτε μέσω παρεμβάσεων στο έδαφος των μελών του, είτε στο στάδιο αξιολόγησης των επιτευχθέντων αποτελεσμάτων ενώ εξάλλου εύχεται το πρόγραμμα «Πρώτα οι πολίτες» να παροτρύνει τα κοινοτικά θεσμικά όργανα να εξεύρουν νέες και ταχύτερες μορφές πρόσβασης των πολιτών της Ένωσης στη δικαιοσύνη[semigr ]

27. φρονεί ότι μια εσωτερική αγορά που λειτουργεί σωστά προϋποθέτει, μεταξύ άλλων, κατάλληλους κανόνες προστασίας των καταναλωτών και, μολονότι εκτιμά τις πρωτοβουλίες που έχει μέχρι τώρα δρομολογήσει η Επιτροπή, εύχεται αυτές να ενταχθούν σε ένα οργανικό πλαίσιο αναφοράς, το οποίο θα είναι ευρέως γωνστό και θα εφαρμόζεται σε όλα τα κράτη μέλη, ακόμη και εκεί όπου η νομοθεσία παρουσιάζει τα μεγαλύτερα κενά, προκειμένου ο ευρωπαίος καταναλωτής να απολαύει των ιδίων δικαιωμάτων και της ίδιας προστασίας σε ολόκληρη την Ένωση[semigr ]

28. εκτιμά ότι δεν αποδίδεται ιδιαίτερη προσοχή στις συνέπειες που έχει η ενιαία αγορά με τις τέσσερις ελευθερίες της σε μια συγκεκριμένη κατηγορία πολιτών, δηλαδή στα παιδιά και τους νέους[semigr ] ζητεί, ως εκ τούτου, να αναγνωρισθούν αυτού του είδους οι συνέπειες στα παιδιά και τους νέους και να διορθωθούν οι αρνητικές πλευρές τους[semigr ]

29. εκφράζει τη λύπη του για το γεγονός ότι οι ΜΜΕ δεν μπόρεσαν να συμμετάσχουν στην ενιαία αγορά σε σύγκριση με τις μεγάλες εταιρείες, ιδίως μάλιστα επειδή οι πρώτες είναι δημιουργοί μεγάλου μεριδίου του ΑΕΠ[semigr ] συμμερίζεται, συνεπώς, την πρόθεση της Επιτροπής για την υλοποίηση πρωτοβουλιών ενημέρωσης και διάδοσης προς την κατεύθυνση των επιχειρήσεων, ιδίως των μικρομεσαίων, η πλήρης, ενσυνείδητη και ικανοποιητική συμμετοχή των οποίων στην εσωτερική αγορά είναι απαραίτητη για την ομαλή λειτουργία της[semigr ]

30. επισημαίνει ακόμα μια φορά στο πλαίσιο αυτό το επείγον αίτημα των εμπορικών και βιομηχανικών κύκλων για τη δημιουργία ενός γραφείου παραπόνων στην Επιτροπή, με το οποίο θα καταστεί δυνατό να υποβοηθηθούν οι εν λόγω κύκλοι εντός καθορισμένης προθεσμίας[semigr ]

31. καλεί την Επιτροπή να αναλύσει και να διορθώσει τη στρέβλωση της ενιαίας αγοράς που οφείλεται στην άνιση εφαρμογή των οδηγιών ΕΚ[semigr ]

Η εσωτερική αγορά, οι μελλοντικές διευρύνσεις της Ένωσης και οι τρίτες χώρες

32. τονίζει ότι η εσωτερική αγορά, ως θεμελιώδες μέσον συνοχής για τη βελτίωση της αποτελεσματικότητας και της ανταγωνιστικότητας του ευρωπαϊκού οικονομικού συστήματος, δεν πρέπει με κανένα τρόπο να θεωρείται ότι έχει αμυντική λειτουργία, αλλά, αντίθετα, πρέπει να αποτελεί τη βάση στην οποία θα τεθούν με σωστό και αμοιβαία ικανοποιητικό τρόπο οι οικονομικές σχέσεις με τις χώρες που δεν ανήκουν στην Ένωση, και ιδιαίτερα με τις χώρες που είναι υποψήφιες προς ένταξη σε προσεχείς διευρύνσεις[semigr ]

33. εκτιμά τις προσπάθειες που καταβάλλει η Επιτροπής για να συμβάλει στην ορθή ανάπτυξη του ΠΟΕ, να συνδεθεί η λειτουργία της εσωτερικής αγοράς με τους κανόνες του διεθνούς εμπορίου, προκειμένου και οι οικονομικοί παράγοντες των τρίτων χωρών να απολαύουν των ευκαιριών της εσωτερικής αγοράς σε ένα πλαίσιο αμοιβαιότητας, με στόχο τη βελτίωση του πολυμερούς συστήματος συναλλαγών[semigr ]

34. επαναλαμβάνει ότι, όσον αφορά ειδικότερα τις υποψήφιες χώρες για τις επόμενες διευρύνσεις της Ένωσης (χώρες της κεντρικής και ανατολικής Ευρώπης, Μάλτα, Κύπρος, χώρες της Βαλτικής), κάθε προσπάθεια είναι σκόπιμη προκειμένου να προσαρμοστούν γρήγορα στους κανόνες και τις διαδικασίες της εσωτερικής αγοράς, ώστε η ένταξή τους στην ΕΕ σε εύθετο χρόνο να πραγματοποιηθεί ομαλά και να υπάρξει στο μεταξύ μια ικανοποιητική σύσφιξη των οικονομικών σχέσεων ανάμεσα σε αυτές και την ΕΕ[semigr ] υπογραμμίζει, εξάλλου,ότι έχει σημασία να καταβληθεί ανάλογη προσπάθεια έναντι των χωρών, όπως εκείνων της Μεσογείου, ή των περιοχών οικονομικής ολοκλήρωσης, όπως το Mercosur,με τις οποίες η Ένωση σκοπεύει να εντείνει την οικονομική της συνεργασία, προκειμένου η εσωτερική αγορά, αντί να αποτελέσει εμπόδιο, να καταστεί παράγοντας υποστήριξης παρόμοιων διαδικασιών[semigr ]

Ο ρόλος των θεσμικών οργάνων και τα προσδοκώμενα από τη Διακυβερνητική Διάσκεψη

35. εκτιμά ότι τα θεσμικά όργανα της Ένωσης πρέπει να επιδείξουν μεγαλύτερη αποφασιστικότητα έναντι της απαίτησης να καθοριστούν όλοι οι αναγκαίοι κανόνες για την ολοκλήρωση και την εύρυθμη λειτουργία της εσωτερικής αγοράς ώστε να αποτραπεί η επανάληψη ορισμένων δυσλειτουργιών που σημειώθηκαν στο παρελθόν[semigr ]

36. εκτιμά ότι η Διακυβερνητική Διάσκεψη πρέπει να βελτιώσει την αποτελεσματικότητα των μέσων που διατίθενται για την ομαλή λειτουργία της εσωτερικής αγοράς, εμβαθύνοντας και προσαρμόζοντάς την στο γενικότερο πλαίσιο της μη νομισματικής διαχείρισης της οικονομίας και ότι, κατά συνέπεια, θα πρέπει να ενισχυθούν οι σχετικές αρμοδιότητες του Ευρωπαϊκού Κοινοβουλίου και της Επιτροπής σύμφωνα με τις ήδη υπάρχουσες της Συνθήκης ΕΟΚ σχετικά με τον τομέα του ανταγωνισμού[semigr ]

37. επαναλαμβάνει, με την ευκαιρία αυτή, την ανάγκη η εσωτερική αγορά και οι κανόνες που τη διέπουν να είναι κατά τέτοιο τρόπο διαμορφωμένοι, στο πλαίσιο των βασικών αρχών που την διέπουν, ώστε να μπορέσει να προσαρμοστεί ταχέως στην τεχνολογική πρόοδο και, κατά συνέπεια, στα νέα αγαθά και τις υπηρεσίες που πηγάζουν από αυτή (όπως, π.χ., στο πλαίσιο της κοινωνίας της πληροφορίας), προκειμένου να αξιοποιηθούν με τον καλύτερο δυνατό τρόπο οι προσφερόμενες δυνατότητες[semigr ]

38. Τονίζει εν προκειμένω την ανάγκη της κατάργησης της αχής της ομοφωνίας σε θέματα σχετικά με τη καλή λειτουργία της εσωτερικής αγοράς, π.χ. φορολογικά θέματα και της αντικατάστασής της με απλούστερες διαδικασίες λήψης αποφάσεων, οι οποίες, λαμβάνοντας υπόψη την αρχή της επικουρικότητας και τα ζωτικής σημασίας συμφέροντα των κρατών μελών, θα καταστήσουν δυνατή την ταχύτερη προώθηση εκείνων που συνάδουν με τους κοινοτικούς στόχους[semigr ]

39. φρονεί ότι, υπό το φως της αύξουσας σημασίας που έχουν αποκτήσει και θα συνεχίσουν να αποκτούν οι μη νομισματικές πτυχές της διαχείρισης της οικονομίας, με στόχο να βελτιωθεί ο καθορισμός του πλαισίου των ευθυνών και των αρμοδιοτήτων των θεσμικών οργάνων της Ένωσης και να προσδιοριστούν οι τομείς στους οποίους είναι περισσότερο αναγκαία η κοινοτική παρέμβαση, η Επιτροπή θα πρέπει να συντάξει ένα συνοπτικό έγγραφο για τα ζητήματα αυτά, στο οποίο θα λαμβάνονται υπόψη το γενικό πλαίσιο αναφοράς (ετήσια οικονομική έκθεση) και οι σημαντικότεροι τομείς της κοινοτικής παρέμβασης, συμπεριλαμβανομένης ειδικότερα της πολιτικής του ανταγωνισμού που είναι άμεσα συνδεδεμένη με τη θεματολογία της εσωτερικής αγοράς[semigr ]

40. φρονεί ότι είναι σκόπιμο, κατά τη σύνταξη του καταλόγου των προσαρμογών που είναι άμεσα ή έμμεσα συνδεδεμένες με την ολοκλήρωση της εσωτερικής αγοράς και αποσκοπούν στη διασφάλιση της ομαλής λειτουργίας της, να καθοριστούν συγκεκριμένες προθεσμίες, προκειμένου να εξασφαλίζεται η δέουσα παρακολούθηση της μετάβασης προς την υλοποίησή τους, ακόμη και βάσει ποιοτικών παραμέτρων[semigr ] ζητεί, εξάλλου, την τακτική ενημέρωση Κοινοβούλιο όσον αφορά τα αποτελέσματα, προκειμένου να μπορεί το Κοινοβούλιο να τα υποβάλλει στην αξιολόγηση των αρμόδιων επιτροπών του[semigr ]

41. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, καθώς και στις κυβερνήσεις και τα κοινοβούλια των κρατών μελών.